### | | | | --- | --- | | | | | --- | | **Byråd** 30. oktober 2018 Sagsnr. 710-2017-20427 Dok.nr. 710-2018-395269 Ron Knudsen | | 163.                Endelig vedtagelse af Lokalplan nr. 381 - Boligområde ved [adresse] i Grundfør - Åbent

###

|  |  |
| --- | --- |
| Tidl. politisk behandling | BY 29.05.18, pkt. 75 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til ”Forslag
til lokalplan nr. 381 - Boligområde ved [adresse] i Grundfør”.

Formålet med lokalplanen er at sikre, at ny boligbebyggelse
placeres og udformes, så den tilpasses landsbykarakteren i Grundfør.
Lokalplanen sikrer desuden, at der i forbindelse med realiseringen af planen
anlægges grønne områder, stiforbindelser og et regnvandsbassin i området.

Lokalplanen skaber de planmæssige rammer for udvikling af et
nyt boligområde med åben-lav bebyggelse med 10 parcelhusgrunde og et område til
enten syv tæt-lav boliger eller fire parcelhusgrunde. Grundstørrelserne til
åben-lav varierer fra 706 m² til 1129 m², mens grundstørrelserne for tæt-lav
varierer fra 369 m² til 567 m². Lokalplanen fastlægger desuden placeringen af
områdets veje, stier og fælles friarealer.

Lokalplanområdet er privat ejet og omfatter en del af
matr.nr. 1æ, Grundfør By, Grundfør. I alt ca. 2,1 hektar.

Da der er særlige udfordringer for regnvandsafledningen fra
området, er der i tilknytning til lokalplanen udarbejdet en overordnet strategi
for håndtering af regnvand. Strategien redegør for, hvordan området indrettes
med hældninger og strømningsveje, så regnvandet ved ekstreme regnhændelser ikke
volder skade på bygninger i og uden for lokalplanområdet.

Lokalplanforslaget har været fremlagt i offentlig høring i
perioden fra 1. juni til 26. juli 2018. Der er indkommet et høringssvar, som er
underskrevet af 7 naboer til området. Høringssvaret er beskrevet i vedhæftede
bilag sammen med Teknik og Kulturs kommentarer og indstilling. Den fulde ordlyd
af høringssvaret er også vedhæftet.

**VURDERING**

Høringssvarene omhandler placering af en midlertidig
blokvarmecentral i området og generne forbundet med denne, antallet af
overkørsler til [adresse] og placering af disse i forhold til ejendommen
[adresse], håndtering af regnvand og herunder oversvømmelsesrisiko samt
etablering af fortov langs [adresse] og [adresse].

Teknik og Kultur anbefaler, at
der på baggrund af høringssvaret foretages ændring af illustrationsplanen på
lokalplanforslagets side 6, hvorved antallet af overkørsler til [adresse]
nedbringes til to ved eventuel fremtidig udbygning af området.

Forslaget om etablering af
fortove medtages i kommunens trafiksikkerhedsplan og vil herigennem kunne
prioriteres sammen med de øvrige vej- og trafiksikkerhedsønsker i kommunen.

I forhold til blokvarmecentralen
og regnvandshåndteringen anbefales lokalplanforslagets løsninger fastholdt.

**ØKONOMI**

Lokalplanen forventes realiseret som en privat udstykning,
hvorfor den ikke medfører egentlige udgifter for Favrskov Kommune.

Grundfør er en landsby i landzone og lokalplanområdet
forbliver derfor også i landzone. Af denne grund stilles der ikke krav om
indgåelse af aftale om fraskrivelse af retten til overtagelse af arealer
omfattet af lokalplanen, jf. planlovens § 47a.

**INDDRAGELSE**

Teknik og Kultur har udarbejdet lokalplanforslaget i
samarbejde med områdets ejer og dennes rådgiver.

Borgerinddragelse og kommunikation om lokalplanen er sket
efter reglerne i planloven, og planforslaget har været fremlagt i offentlig
høring i otte uger i perioden 1. juni til 26. juli 2018.

**INDSTILLING**

Direktøren for Teknik og Kultur indstiller til Byrådet:

1.    At ”Forslag til lokalplan
nr. 381 – Boligområde ved [adresse] i Grundfør” vedtages endeligt.

**BESLUTNING**

***Planudvalget, 2. oktober 2018:***

Fraværende:ingen

Indstilles godkendt, idet der forudsættes indgået aftale om,
at der tinglyses forbud mod brug af pesticider i området.

***Økonomiudvalget, 23. oktober 2018:***

Fraværende:Ingen

Indstillingen fra Planudvalget indstilles godkendt.

**Bilag**

|  |  |
| --- | --- |
| Indsendte høringssvar | 710-2018-210815 |
| Vurdering af høringssvar | 710-2018-211014 |
| Forslag til Lokalplan nr. 381 - Boligområde ved [adresse] i Grundfør | 710-2018-244720 |